

Na osnovu člana 32. Zakona o radu FBiH („Službeni glasnik BiH“, br. 26/16), ovlaštenja iz Statuta i Ugovora potpisanog sa Care Intrenational, Blakans, Udruženje građana „Nešto Više“ raspisuje:

**JAVNI OGLAS**

**za prijem u radni odnos na određeno vrijeme (na 12 mjeseci)**

**Opis poslova:**

Zaposlenik/ca će biti pripreman za samostalan rad, kako bi znanjem, vještinom i kreativnošću bio/bila osposobljen/a za rad u oblasti agronomije ili permakulture, uz zasnivanje radnog odnosa u trajanju od jedne (1) godine. Posao uključuje potrebu za stručnim istraživanjima iz oblasti permakulture, primjenu u praksi, fizički rad na farmi, učešće u izradi i provedbi projekata pejzažnog uređenja na i izvan farme, vođenje evidencije i briga o usjevima, pomaganje pri uzgoju i selekciji sadnica, razvijanje i izvedba plana za sadnju i navodnjavanje, te učešće u stručnim radionicama. Predviđen je angažman na farmi UG „Nešto Više“ u Humilišanima, Mostar.

**Opći uvjeti:**

* Da je državljanin Bosne i Hercegovine;
* Da protiv njega nije pokrenut krivični postupak;
* Da je fizički i psihički sposoban za obavlјanje poslova radnog mjesta na koje se prijavlјuje.

 **Posebni uvjeti:**

* VSS iz agronomije, poljoprivrede, zaštite okoliša ili drugog relevantnog akademskog polja;
* Da je punoljetno lice starosti ispod 30 godina
* Da se nalazi na evidenciji Zavoda za zapošljavanje;
* Poznavanje MS Office;
* Spremnost na timski rad;
* Razumijevanje i predanost primjeni principa ekološki i permakulturno osviještene poljoprivredne proizvodnje;
* Aktivno znanje B/H/S i poželjno poznavanje engleskog jezika;
* Poželjno posjedovanje vozačke dozvole B kategorije
* Spremnost na terenski rad.

**Potrebno je dostaviti:**

1. Motivaciono pismo sa kratkom biografijom (svojeručno potpisano i sa naznačenom adresom stanovanja i kontakt telefonom);

2. Kopiju fakultetske diploma ili uvjerenje o diplomiranju, ne treba biti ovjerena;

3. Potvrda o nezaposlenosti iz Zavoda za zapošljavanje.

**Napomene za kandidate:**

Rok za dostavu prijava na e-mail adresu prijave@nestovise.org je **23. novembra 2018. do 17:00.**

Samo kandidati/tkinje koji/e uđu u uži krug, bit će blagovremeno obavješteni/e o datumu testiranja i intervjua.

Nepotpune, nepravovremene i neuredne prijave i prijave kandidata koji ne ispunjavaju uvjete javnog oglasa neće se uzimati u razmatranje.

Svi kandidati pozvani na intervju će najprije morati dokazati uvidom u osobni dokument sa slikom (osobna karta, vozačka iskaznica ili pasoš) da su mlađi od 30 godina na dan prijave. Odabrani kandidat će prije sklapanja ugovora morati dostaviti: potvrdu o državljanstvu, potvrdu o nekažnjavanju i potvrdu o radnoj sposobnosti.

Početak radnog odnosa se očekuje početkom 2019. godine.